Na osnovu člana 38 stav 1 tačka 2 i 15 Zakona o lokalnoj samoupravi („Sl. list CG“, br. 2/18, 34/19, 38/20, 50/22, 84/22), člana 43 stav 1, člana 45 stav 1, 3 i 4, člana 47 Zakona o finansiranju lokalne samouprave („Sl. list CG“ br. 03/19, 86/22, 05/24, 07/24) i člana 40, člana 46 stav 1, tačka 2 i 15 i člana 59 stav 2 Statuta opštine Rožaje („Sl. list CG – Opštinski propisi“ br. 38/18, 16/21), Skupština opštine Rožaje, na sjednici održanoj dana 28.11.2024. godine, donijela je

# ODLUKU

**o davanju saglasnosti Predsjedniku opštine za zaključenje Sporazuma o grantu**

**Opštini Rožaje kod Zapadno-balkanskog investicionog okvira (WBIF)**

## Član 1

Ovlašćuje se Predsjednik opštine Rožaje da sa Ministarstvom ekologije, održivog razvoja i razvoja sjevera, D.O.O. "Project-Consulting" - Podgorica i Evropskom investicionom bankom (EIB), zaključi Sporazum o grantu Opštini Rožaje za sredstva dobijena od strane Evropske komisije kroz Zapadno-balkanski investicioni okvir (engl. *Western Balkans Investment Framework – WBIF*).

## Član 2

Sredstva iz člana 1 ove Odluke iskoristiće se za finansiranje troškova projektovanja, izvođenja radova i stručni nadzor nad izvođenjem radova na izgradnji kanalizacione mreže i postrojenja za prečišćavanje otpadnih voda (PPOV) i po potrebi za finansiranje troškova revizije glavnog projekta izgradnje PPOV.

## Član 3

Sastavni dio ove Odluke je predlog Sporazuma iz člana 1.

## Član 4

Ova Odluka stupa na snagu danom objavljivanja u "Službenom listu Crne Gore - Opštinski propisi".

Broj: ­­­­02-016/24-399

Rožaje, 29.11.2024. godine

**SKUPŠTINA OPŠTINE ROŽAJE**

**Predsjednik Skupštine,**

Almir Avdić, s. r.