Na osnovu člana 38 stav 1 tačka 2 i 15 Zakona o lokalnoj samoupravi („Sl. list CG“, br. 2/18, 34/19, 38/20, 50/22, 84/22), člana 43 stav 1, člana 45 stav 1, 3 i 4, člana 47 Zakona o finansiranju lokalne samouprave („Sl. list CG“, br. 03/19, 86/22, 05/24, 07/24), člana 40, člana 46 stav 1, tačka 2 i 15 i člana 59 stav 2 Statuta opštine Rožaje („Sl. list CG – Opštinski propisi“, br. 38/18 i 16/21), Skupština opštine Rožaje, na sjednici održanoj dana 28.11.2024. godine, donijela je

**ODLUKU**

**o odobravanju kapitalnog projekta**

**Član 1**

Ovom Odlukom odobrava se kapitalni projekat “Izgradnja postrojenja za prečišćavanje otpadnih voda i kanalizacione mreže u opštini Rožaje“.

**Član 2**

Za realizaciju projekta iz člana 1 ove Odluke, Opština Rožaje će potpisati Sporazum o grantu za sredstva dobijena od strane Evropske komisije kroz Zapadno-balkanski investicioni okvir (engl. *Western Balkans Investment Framework – WBIF*), te se dugoročno kreditno zadužiti kod Evropske investicione banke na iznos (engl. *European Investment Bank – EIB*) od 5.000.000,00 € (pet miliona eura).

**Član 3**

Ova Odluka stupa na snagu danom objavljivanja u "Službenom listu Crne Gore - Opštinski propisi".

Broj: ­­­­02-016/24-398

Rožaje, 29.11.2024. godine

**SKUPŠTINA OPŠTINE ROŽAJE**

**Predsjednik Skupštine,**

Almir Avdić, s. r.